
Ehituslubade väljastamine Narva linna vee- ja kanalisatsioonitorustike rekonstrueerimiseks
1.   ASJAOLUD JA MENETLUSE KÄIK

13.03.2012. a Narva Vesi AS-i poolt volitatud isik Toomas Kliimask taotles Arhitektuuri- ja Linnaplaneerimise Ametilt ehituslubasid Narva linna territooriumil olemasolevate vee- ja kanalisatsioonitorustike rekonstrueerimiseks esitades ehitusprojekt ja riigilõivu maksekorralduse. 13.03.2012. a sissetulnud projektdokumentatsioon on jagatud tsoonideks ning näeb ette Narva linnas asuvate vee- ja kanalisatsioonitorustike rekonstrueerimise. Ehitusprojektid vastavad 25.09.2010 a Majandus- ja kommunikatsiooniministri määrusele nr 67 „Nõuded ehitusprojektile“ ning ehitusseaduse §23 lõike 5 kohaselt on lisatud kõigi torustike rekonstrueerimisel puudutatavate kinnistute omanike nõusolekud. 
Seega, ehituslubade väljastamiseks takistusi ei ole ning vee- ja kanalisatsioonitorustike rekonstrueerimiseks ning ehitamiseks võib väljastada ehitusload.
2.     ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

3.     OTSUS

Väljastada ehitusload:
3.1. Paul Kerese tänav lõigul 4, Rahu tänav lõigul 1, Kadastiku tänava lõikudel 1 ja 2, Kreenholmi Haruraudtee, Puuvilla tänava lõigul 1 Kulgu tn 4 ja 8, Kulgu tänava lõigul 1 külmaveetorustiku V1013 rekonstrueerimiseks;
3.2.  Partisani tänava lõikudel 1 ja 2 kanalisatsioonitorustiku K1048 rekonstrueerimiseks;
3.3.  Hariduse tänava lõigul 4 kanalisatsioonitorustiku K1053 rekonstrueerimiseks;
3.4.  Peaalajaama tänaval kanalisatsioonitorustiku K1117 rekonstrueerimiseks;

3.5.  P. Kerese tn 20 // 22 ja Võidu pr 17e kanalisatsioonitorustiku K1102 rekonstrueerimiseks;

3.6.  Tallinna maantee lõigul 2 kanalisatsioonitorustiku K1057 rekonstrueerimiseks;

3.7.  P. Kerese väljakul veetorustiku V1025 rekonstrueerimiseks;

3.8.  Rakvere tänava lõikudel 3 ja 4 külmaveetorustiku V1054 rekonstrueerimiseks;

3.9.  Tallinna maantee lõikudel 2 ja 3, Tallinna mnt 50, Partisani tänava lõigul 2 külmaveetorustiku V1045 rekonstrueerimiseks;

3.10. Hariduse tänaval  külmaveetorustiku V1050 rekonstrueerimiseks;

3.11. Tallinna maantee lõigul 1 külmaveetorustiku V1079 rekonstrueerimiseks;

3.12. Tallinna maantee lõikudel 1 ja 2 kanalisatsioonitorustiku K1269 ehitamiseks;

3.13. Tallinna maantee lõigul 1 kanalisatsioonitorustiku K1124 rekonstrueerimiseks;

3.14. Kreenholmi tänaval kanalisatsioonitorustiku K1111 rekonstrueerimiseks;
3.15. Mõisa tänava lõikudel 1 ja 2, Partisani tänava lõikudel 1 ja 2, Võidu prospekt lõigul 1 külmaveetorustiku V1044 rekonstrueerimiseks;

3.16.  Rakvere tänava lõikudel 4 ja 5 sademevee kanalisatsioonitorustiku K1299 ehitamiseks;

3.17. Tallinna maantee lõikudel 1, 2 ja 3, Puškini tänava lõigul 2 ning Paul Kerese väljakul sademevee kanalisatsioonitorustiku K1298 ehitamiseks;
3.18. Kohustada trasside omanikku koos kasutuslubade taotlustega esitama ehituslubade väljastajale vee- ja kanalisatsioonitorustike ehitamise puhul uues paigalduskohas leping Narva linnaga.
4.     RAKENDUSSÄTTED

4.1.  Korraldus jõustub seadusega ettenähtud korras.
4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

